**Spotify er NorthSide Festivals officielle musikpartner**

**NorthSide har indgået et samarbejde med en af verdens største musiktjenester**

Spotify blev lanceret på det danske marked i oktober sidste år, og siden da er tjenesten blevet den største af sin slags. En stor del af successen hænger sammen med Spotifys nære forhold til Facebook, der giver mulighed for, at brugerne kan udveksle playlister, anbefale musik og inspirere hinanden. Det gør Spotify til et perfekt match for NorthSide, der har brugerinvolvering som en af sine kerneværdier.

- Det er yderst vigtigt for os at være i kontakt med vores gæster, og her bruger vi Facebook rigtig meget. Det er en vigtig kanal for os, hvor vi kan tale med vores publikum i øjenhøjde, og her får vi rigtig meget feedback specielt omkring musikken. Med det nye samarbejde med Spotify bliver denne dialog udvidet med muligheden for at bringe musikken direkte og gratis ud til folk. Hos Spotify kan man udvide sit kendskab til de mange navne, man glæder sig til at se på NorthSide og forelske sig i de bands, man ikke tidligere havde hørt om. Det gør Spotify til den perfekte partner for os.

Sådan siger talsmand for NorthSide, John Fogde, og hos Spotify kan man også se rigtig mange fordele ved at indgå et partnerskab med NorthSide. Om det nye samarbejde siger Öjje Holt, nordisk VD hos Spotify:

- Vi stræber altid efter at være en del af den bedste musikoplevelse for fans, og det bliver muligt for os hos NorthSide. Det er en innovativ festival for den unge inkarnerede musikelsker. Det er et perfekt match for os.

Hos NorthSide vil man integrere den innovative musiktjeneste på alle platforme, så der både bliver mulighed for at lytte til musikken fra NorthSide via festivalens [officielle webside](http://northside.dk), via festivalens Spotify-profil og via NorthSides [sociale medier](http://facebook.com/northsidefestival). Derudover vil man på Spotify kunne gå på opdagelse i et særligt NorthSide Soundrop Room, hvor man kan oprette fælles playlister og udveksle musik. Derudover arbejder Spotify og NorthSide på en række opfindsomme tiltag, som skal bringe musikken ud til publikum på overraskende måder, der vil blive annonceret senere.

- Det er vigtigt for NorthSide at være på forkant med den teknologiske udvikling, og derfor er det helt perfekt at kunne indgå et samarbejde med en partner, der lovligt og gratis stiller musikken til rådighed for publikum, udtaler John Fogde.

NorthSide Festival 2012 afvikles i dagene 15.-17. juni, og billetter kan købes på Northside.dk eller via Billetlugen.dk. Besøg NorthSide.dk eller facebook.com/northsidefestival for mere information om NorthSide Festival 2012.

Lyt til den officielle [NorthSide-playliste](http://open.spotify.com/user/northsidefestival/playlist/2gKxoNh1wJTdFe0S6gHdNP) hos Spotify.

**Om NorthSide Festival**

NorthSide har på tre år udviklet sig fra en juni-dag på Tangkrogen med fem danske navne til to udsolgte dage i Ådalen med internationale topnavne som Suede, Band Of Horses, Elbow og The Streets, og i 2012 udvides der endnu engang. Tredje udgave af den aarhusianske festival varer tre dage, og samtidig er det musikalske ambitionsniveau igen rykket et hak opad med navne som Justice, Snow Patrol, The Stone Roses, Garbage, James Blake og The xx.

**Kontakt**

John Fogde (Talsmand) john.fogde@northside.dk

**Om Spotify**

Spotify er en prisvindende digital musiktjeneste, der giver dig adgang til mere end 18 millioner sange. Vores drøm er at gøre hele verdens musik tilgængeligt for alle, hvor som helst og når som helst. Spotify gør det nemmere end nogensinde før at lytte til og dele musik på lovlig vis, alt imens kunsterne får en fair behandling.

Spotify fås i dag i 13 lande: USA, Storbritannien, Sverige, Finland, Norge, Frankrig, Holland, Danmark, Tyskland, Spanien, Østrig, Schweiz og Belgien med over 10 millioner aktive brugere og over 3 millioner betalende abonnenter.

**Kontakt**

Spotify press: press@spotify.com